คำสั่งสำนักการโยธาคำสั่งสำนักการโยธาที่๒๓๑/๒๕๖๐เรื่องมอบหมายและมอบอำนาจให้ข้าราชการปฏิบัติราชการแทนผู้อำนวยการสำนักการโยธา โดยที่เป็นการสมควรปรับปรุงการมอบอำนาจของผู้อำนวยการสำนักการโยธามอบอำนาจตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ. ๒๕๕๕ และแก้ไขเพิ่มเติม (ฉบับที่ ๒) พ.ศ. ๒๕๖๐ระเบียบกรุงเทพมหานคร ว่าด้วยเงินทดรองราชการ พ.ศ. ๒๕๓๐ และระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำกรุงเทพมหานครพ.ศ. ๒๕๕๒ ให้ข้าราชการสำนักการโยธาปฏิบัติราชการแทนเพื่อให้การปฏิบัติงานเป็นไปด้วยความคล่องตัวและมีประสิทธิภาพอาศัยอำนาจตามความในมาตรา๖๖ มาตรา ๖๗ และมาตรา ๘๓ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ข้อ ๗ แห่งระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงินพ.ศ. ๒๕๕๕ และแก้ไขเพิ่มเติม (ฉบับที่ ๒) พ.ศ. ๒๕๖๐ ข้อ ๘ แห่งระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐ และข้อ ๑๑แห่งระเบียบกรุงเทพมหานคร ว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำกรุงเทพมหานคร พ.ศ.๒๕๕๒ ผู้อำนวยการสำนักการโยธาจึงให้ยกเลิกคำสั่งสำนักการโยธา ที่ ๒๕๑/๒๕๕๖ ลงวันที่ ๒๕ธันวาคม พ.ศ. ๒๕๕๖ และมอบอำนาจในการสั่งการอนุญาตการอนุมัติหรือการปฏิบัติราชการที่ผู้อำนวยการสำนักการโยธาจะพึงปฏิบัติตามข้อบัญญัติและระเบียบดังกล่าวให้ข้าราชการสำนักการโยธาปฏิบัติราชการแทน ดังต่อไปนี้๑. มอบอำนาจ ให้ผู้อำนวยการสำนักงานผู้อำนวยการกอง และเลขานุการสำนักรวมถึงผู้รักษาการในตำแหน่งในการเห็นชอบให้คืนหลักประกันซอง หลักประกันสัญญาหลักประกันการรับเงินค่าจ้างล่วงหน้า และหลักประกันผลงาน๒.มอบอำนาจตามระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน พ.ศ.๒๕๕๕ และแก้ไขเพิ่มเติม (ฉบับที่ ๒) พ.ศ. ๒๕๖๐ ดังนี้๒.๑เลขานุการสำนักรวมถึงผู้รักษาการในตำแหน่ง ในการอนุมัติฎีกาหมวดเงินเดือนและค่าจ้างประจำหมวดค่าจ้างชั่วคราว หมวดค่าสาธารณูปโภค หมวดค่าตอบแทนใช้สอยและวัสดุเฉพาะเงินตอบแทนพิเศษ เงินสมทบกองทุนประกันสังคม ค่าอาหารทำการนอกเวลาและเงินค่ารถประจำตำแหน่ง หมวดรายจ่ายเงินอุดหนุน เฉพาะเงินสนับสนุนการศึกษาบุตรหมวดรายจ่ายอื่นเฉพาะค่าเล่าเรียนบุตรและค่ารักษาพยาบาลรวมทั้งเงินยืมสะสมที่เบิกจ่าย ตามหมวดรายจ่ายข้างต้นการอนุมัติฎีกาเงินนอกงบประมาณลงนามในใบนำส่งเงินและรับทราบรายงานเงินคงเหลือประจำวันและรายงานจำนวนเงินรับจ่าย ตลอดจนเงินคงเหลือและเงินฝากต่าง ๆรายงานงบเดือนใบสำคัญจ่าย รายงานการใช้น้ำมันเชื้อเพลิง รายงานการใช้พลังงาน(ไฟฟ้า - น้ำมัน)๒.๒ ผู้อำนวยการสำนักงาน ผู้อำนวยการกอง และเลขานุการสำนักรวมถึงผู้รักษาการในตำแหน่งในการอนุมัติหนังสือมอบอำนาจการรับเงิน๓.มอบอำนาจตามระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐ให้เลขานุการสำนัก รวมทั้งผู้รักษาการในตำแหน่งในการอนุมัติให้จ่ายเงินทดรองราชการภายในวงเงินไม่เกิน ๕๐,๐๐๐ บาท๔.มอบอำนาจตามระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำกรุงเทพมหานคร พ.ศ. ๒๕๕๒ ให้ผู้อำนวยการสำนักงานผู้อำนวยการกองและเลขานุการสำนัก รวมทั้งผู้รักษาการในตำแหน่งในการอนุมัติเบิกจ่ายเงินทุนสนับสนุนการศึกษาแก่บุตรข้าราชการและลูกจ้างประจำในสังกัดบรรดาคำสั่งของสำนักการโยธาอื่นใดซึ่งขัดหรือแย้งกับคำสั่งนี้ ให้ยกเลิกและให้ใช้คำสั่งนี้แทนทั้งนี้ นับถัดจากวันที่ประกาศในราชกิจจานุเบกษา[๑]สั่งณ วันที่ ๒๘ พฤศจิกายน พ.ศ. ๒๕๖๐ณัฏฐ์ ศรีสุคนธนันท์ผู้อำนวยการสำนักการโยธาพิมพ์มาดา/จัดทำ๑๙มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๒ ง/หน้า ๕๑/๑๒ กุมภาพันธ์ ๒๕๖๑